खरौंधी(गढवा) : प्रखण्ड के अमरोरा स्थित विंध्याचल एचपी गैस एजेंसी में प्रधानमंत्री उज्वला योजना के तहत कैम्प लगा कर सुंडी, करिवाडीह, चन्दनी पंचायत के लोगों के बीच बिससूत्री अध्यक्ष विश्वनाथ राम, उपाध्यक्ष अरुण सिंह, विद्यायक प्रतिनिधि उपेंद्र दास, नोजवान संघर्ष मोर्चा के केंद्रीय युवा अध्यक्ष जितेंद्र प्रसाद यादव, मुखिया सुनीता देवी ने सयुक्त रूप से गैस, चुल्हा और सिलेंडर का वितरण किया गया।इस मौके पर बिससूत्री अध्यक्ष विश्वनाथ राम ने कहा कि प्रधानमंत्री की यह योजना काफी लाभप्रद है।हमारे प्रखण्ड के किसी भी महिलाओं को अब लकड़ी के चूल्हे पर खाना नही बनाना पड़ेगा। कई महिलाएं गैस चुल्हा पाकर खुश थी। उनका कहना था कि हमलोग खाना बनाने में बहुत परेशान हो जाते थे।पर आज गैस सिलेंडर मिल जाने से हमारी परेशानी दूर हो गई है।इस मौके पर सूंडी, करिवाडीह, चन्दनी पंचायत के कई महिला पुरूष उपस्थित थे।